Neusie verby vir gesels en ry in Kaapstad | Maroela Media
Kaapstad se verkeersbeamptes het binne 90 minute sedert die aanvang van 'n bewusmakingsveldtog 19 bestuurders met hul selfone gevang, het Rapport Sondag berig.
Luidens die berig oorweeg die stad nou om 'n databasis saam te stel sodat bestuurders, wat hulleself vir 'n derde keer aan die oortreding skuldig maak, se selfone gekonfiskeer kan word. So 'n oortreder sal toegelaat word om die SIM-kaart te verwyder, maar sal die selfoon slegs ná betaling terugontvang. Indien jy gevang word dat jy met 'n selfoon in jou hand bestuur, kan jy tot R500 beboet word. Sup Edna Mamonyane, woordvoerder van die metropolisie in Johannesburg, het gesê dit word 'n ernstige probleem, aangesien onskuldige mense op paaie sterf wanneer bestuurders hul selfone gebruik terwyl hul bestuur. -SAPA
..man ek sè julle, ek hou meer en meer van Sup Enda. Ekt haar in die program Interface gesien praat gisteraand oor die haglike weteloosheid van bestuurders in SA op ons paaie..ons het BAIE MEER vroue soos sy en Adv Thuli nodig..en dis hoog tyd ook!